kardosdrur/scandi-wiki huggingface dataset:
Gottfried Moses Ruben

Gottfried Moses Ruben (født 19. juni 1837, død 3. oktober 1897) var en dansk grosserer og generalkonsul, der i dag nok er mest kendt for at have introduceret fonografen i København i slutningen af 1800-tallet, og for den samling fonografvalser, der kom ud af dette - den såkaldte Ruben-samling.

Ruben var af jødisk ophav og begyndte sin erhvervskarriere i sin fars herreekviperingsforretning. Senere gik han ind i international handel, og efter en periode i Portugal slog han sig på import af portvin og kork til Danmark, hvad der var en ganske god forretning.

Gottfried Ruben blev i 1872 gift med Betty Heyman, datter af grosserer W.P. Heyman (og således søster til Philip W. Heyman og Isaac W. Heyman). Parret boede i en årrække på Vesterbrogade 3 i København.

I 1886 blev Ruben dannebrogsridder.

I 1889 fik Ruben og hans forretningspartner, instrumentmager Theodor Valdemar Cornelius-Knudsen (1844-1920), generalagenturet for Edison-selskabet i hele Skandinavien. Ved fonograf-demonstrationer kunne et betalende publikum lytte til udvalgte og ofte aktuelle optagelser med datidens populære danske skuespillere, sangere og musikere. Disse optagelser udgør således som helhed et lydspor til Københavns teater- og musikliv i første halvdel af 1890’erne.

Gottfried Ruben døde 3. oktober 1897 af komplikationer efter en operation.

Kilder 

Grosserere fra Danmark
Ruben-samlingen - Danmarks første lydoptagelser
Råsted Kirke (Holstebro Kommune)

Råsted Kirke ligger lige nord for landsbyen Råsted i Idom-Råsted Sogn, Holstebro Kommune (Viborg Stift), tæt på Lilleå.

Bygning og inventar 
Skibet og koret er opført i kvadre i romansk stil. Tårnet og våbenhuset er hvidkalkede.

Altertavlen er fra 2012 og udført af Paul M. Cederdorff. Motivet er den opståede Jesus på en blå baggrund.

Historie 
Råsted Kirke stammer fra 1100-tallet, idet dog tårnet og våbenhuset er bygget til senere, omkring 1490.

Referencer

Eksterne henvisninger 
 Råsted Kirke hos KortTilKirken.dk

Kirker i Holstebro Kommune
Kirker i Viborg Stift
Råsted Lilleå

Råsted Lilleå (eller bare Lilleå) er et vandløb og det største tilløb til Storå. Åen begynder til dels som Fuglkær Å med udspring i nærheden af Trehøje Bakke, syd for Sørvad. I nærheden af Vind løber denne å sammen med et andet vandløb, og herfra hedder åen Lilleå. Den løber gennem Vind Hede og Stråsø Plantage mod nordvest forbi Råsted, inden den løber til Storå ved Skærum Mølle lige syd for Vemb.

Ved åen ligger tre dambrug. Tidligere har kvaliteten af vandet i åen været relativt dårlig, blandt andet på grund af disse dambrug, men efter en række miljøforbedrende tiltag er kvaliteten pr. 2016 vurderet til 7 på Dansk Vandløbsfaunas indeks (= højeste score). Dette har medført et rigere dyreliv i åen, blandt andet er bestanden af laks styrket. Samtidig er dambrugenes produktion forøget. Et af de miljøforbedrende tiltag er en genslyngning af en del af åen omkring Hvoldal.

Referencer 

Vandløb i Holstebro Kommune
Vandløb i Herning Kommune
Marta Tomac

Marta Tomac (født 20. september 1990 i Trondheim, Norge) er en norsk håndboldspiller, som spiller i den norske klub Vipers Kristiansand og Norges kvindehåndboldlandshold.

Hun har tidligere optrådt for den danske håndboldklub SK Aarhus fra 2010 til 2011.

Hun er født og opvokset i Norge, men debuterede som 12 årig på ungdomslandsholdet.

Hendes bror Zeljko Tomac er assistenttræner for Norges herrelandshold for herrer.

Kilder

Eksterne henvisniger 
 
 Marta Tomac  på Topphåndball.no

Håndboldspillere fra Norge
Håndboldspillere fra Kroatien
Håndboldspillere fra Vipers Kristiansand
Olympiske medaljevindere i håndbold
Håndboldspillere ved sommer-OL 2020
Medaljevindere ved sommer-OL 2020
Olympiske bronzemedaljevindere fra Norge
Rugholt Station

Rugholt Station (Rugholt holdeplass) er en tidligere jernbanestation på Tinnosbanen, der ligger i Notodden kommune i Norge. Stationen åbnede som trinbræt 9. juni 1947 og bestod af et spor og en perron med læskur. Persontrafikken på banen blev indstillet 1. januar 1991 og godstrafikken 5. juli samme år. Banen eksisterer dog stadig, og Rugholt fremgår stadig af Jernbaneverkets stationsoversigt.

Eksterne henvisninger

Noter 

Stationer på Tinnosbanen
Jernbanestationer i Norge uden persontrafik
Etableret i 1947
Ophørt i 1991
Storemo Station

Storemo Station (Storemo holdeplass) er en tidligere jernbanestation på Tinnosbanen, der ligger i Notodden kommune i Norge. Stationen åbnede som trinbræt 6. december 1945 og bestod af et spor og en perron med læskur. Persontrafikken på banen blev indstillet 1. januar 1991 og godstrafikken 5. juli samme år. Banen eksisterer dog stadig, og Storemo fremgår stadig af Bane Nors stationsoversigt.

Eksterne henvisninger

Noter 

Stationer på Tinnosbanen
Jernbanestationer i Norge uden persontrafik
Etableret i 1945
Ophørt i 1991
Tinnegrend Station

Tinnegrend Station (Tinnegrend stasjon eller Tinnegrend stoppested) er en tidligere jernbanestation på Tinnosbanen, der ligger i området Tinnegrend i Notodden kommune i Norge. Stationen blev oprettet som holdeplads 20. juni 1918 men blev nedgraderet til trinbræt 1. februar 1954, til trods for at der stadig var et læssespor indtil november 1962. Persontogene ophørte med at betjene stationen 13. juni 2004, men den fremgår dog stadig af Bane Nors stationsoversigt.. 

Stationsbygningen, der var opført i træ efter tegninger af NSB Arkitektkontor, nedbrændte 2. juli 2012. Bygningen havde i de sidste år været i privat eje men var ubeboet, da branden fandt sted. Bygningens ejer og en bekendt blev efterfølgende dømt i to retsinstanser for ildspåsættelse med henblik på forsikringssvindel.

Litteratur

Eksterne henvisninger

Noter 

Stationer på Tinnosbanen
Jernbanestationer i Norge uden persontrafik
Etableret i 1918
Ophørt i 2004
Tinnoset Station

Tinnoset Station (Tinnoset stasjon) er en tidligere jernbanestation på Tinnosbanen, der ligger i bebyggelsen Tinnoset i Notodden kommune i Norge. Stationen fungerede som endestation for banen med færgehavn, hvorfra der sejlede jernbanefærger til Mæl Station på Rjukanbanen.

Stationen åbnede sammen med Tinnosbanen 9. august 1909. Den stadig eksisterende stationsbygning blev opført i træ i nationalromantisk stil efter tegninger af Thorvald Alstrup. Stationen var bemandet indtil 27. maj 1988. Persontrafikken på Tinnosbanen blev indstillet 1. januar 1991 og godstrafikken 5. juli samme år, efter at produktionen i Rjukan var blevet nedlagt. Banen eksisterer dog stadig, og Tinnoset fremgår stadig af Jernbaneverkets stationsoversigt.

I nærheden af stationen er der et slæbested for vedligeholdelse af jernbanefærgerne.

Eksterne henvisninger

Noter 

Stationer på Tinnosbanen
Jernbanestationer i Norge uden persontrafik
Etableret i 1909
Ophørt i 1991
Anders Thomsen

Anders Thomsen er navnet på flere personer:

 Anders Thomsen (politiker) (1842-1920) - dansk lærer og politiker.
 Anders Thomsen (fodboldspiller) (født 1995) - dansk fodboldspiller.
 Anders Thomsen (ungdomspolitiker) - dansk politiker, tidligere formand for Radikal Ungdom.
 Anders Thomsen (speedwaykører) - dansk speedwaykører.
Saksaywaman

Saksaywaman (spansk skrivemåde: Sacsayhuamán) er en ceremoniel fæstning fra Inkariget på en høj to kilometer nord for den peruanske by Cusco, inkaernes tidligere hovedstad. Den består af høje vægge bygget af polerede sten, nogle meget store, som blev sat sammen uden nogen form for mørtel. På inkaernes tid havde Cusco form som en stor puma, hvis man så den fra luften. Saksaywaman udgjorde hovedet på pumaen, og væggene går derfor i zag-zag, for at ligne pumaens knurhår. Komplekset blev påbegyndt under Pachacutis styre i 1400-tallet, og blev afsluttet under Huayna Capac i 1500-tallet.

Stedet bruges i dag til at fejre Inti Rami, inkaernes solfest, hvert år ved vintersolhverv 24. juni.

Navnet Saksaywaman er quechua og betyder "stedet hvor ørnen mættes".

Stedet står på UNESCO's Verdensarvsliste.

Eksterne henvisninger 

Inkariget
Verdensarvsområder i Peru
Øssur Havgrímsson

Øssur Havgrímsson [] (født 960 i Hov, Færøerne; død 983 i Skúvoy, Færøerne) var ifølge Færingesagaen søn af den færøske gode Havgrímur.

Da hans far i 970 i forbindelse med mordet på Brestir og Beinir blev dræbt, adopterede Vikingehhøvdingen Tróndur í Gøtu den 10-årige dreng. Da Øssur voksede op, gav Tróndur ham datteren, en af færøernes bedste bønder, til kone.

Øssur fik også sin fars gård i Hov og ejendommen tilhørende Brestir og Beinir på Skúvoy og Stóra Dímun. Der kan være sket det i år 980, da kendskabet til dette udbredtes på Færøerne, at Sigmundur Brestisson og Tóri Beinirsson (sønnerne af Brestir og Beinir, som på den tid var i Norge) kom tilbage for at sørge over deres fars død og for at forlange deres besiddelser på Skúvoy og Stóra Dímun tilbage. Så skulle Øssur have befæstet gården på Skúvoy som forberedelse til den forestående kamp.

Denne kamp er dateret til år 983, hvorefter Sigmundur og Tóri tog tilbage til Norge. Øssur skulle efter sigende have foreslået Sigmundur endnu en civil mægling som en del af Færøernes bedste mænd, men det tog Sigmundur ikke imod og slog ham ihjel (sandsynligvis i tvekamp). Øssurs mænd overgav sig til overmagten på mindst 50 mænd i Sigmundurs følge.

Øssur efterlod sig sønnen Leivur Øssurson, som også voksede op hos Tróndur í Gøtu, efter hans far var blevet dræbt.

Bibliografi 
 : Færøerne. Fra vikingetiden til reformationen. - København: Rosenkilde og Bakker, 1982

Eksterne links 
 Færingernes saga 1896, oversat af F. York Powell fra det originalske 'Færeyinga saga'. 
 Færingernes saga oversat af Jesper Lauridsen fra det originalske 'Færeyinga saga'. 

Nordiske sagaer
Sankt Eustacius

Sankt Eustacius , Sankt Eustachius/Eustathius (latin) eller Saint Eustace (engelsk), var en kristen martyr og soldaterhelgen. Ifølge overleveringerne levede han i det 2. århundrede. En helgen med dette navn æres i den anglikanske kirke. Han fejres 20. september.

Liv 
Ifølge overleveringerne skal han før sin omvendelse til kristendommen have været den romerske hærfører Placidus, der gjorde tjeneste under kejser Trajan. Under en jagt på en kronhjort i Tivoli ved Rom så han noget, der lignede et skinnende kors mellem hjortens takker. Kristus talte til ham gennem hjorten, Det fik Placidus til at omvende sig til kristendommen sammen med sin familie, og han tog navnet Eustacius.

Han blev udsat for en række prøvelser, der skulle teste hans tro. Således døde hans tjenere af pest; på en sørejse kidnappede kaptajnen Eustacius' hustru; da han sammen med sine sønner krydsede en flod blev sønnerne taget af en løve og en ulv. I lighed med Job klagede Eustacius sin nød, men han stod prøvelserne igennem.

Eustacius blev senere genforenet med sin familie, der ikke var døde, som han havde troet. Efter hans omvendelse til kristendommen, havde Hadrian afløst Trajan, og han ville fejre sin hærførers hjemkomst. Ifølge nogle legender skal Hadrian have bemærket, at Eustacius ikke ville ofre for genforeningen med familien, idet Eustacius holdt fast i sin kristne tro og kun ville ofre til Gud. Dette hensatte Hadrian i vrede, så han lod Eustacius og hans familie kaste for løverne, der imidlertid tilbad familien som helgener. Derpå lod Hadrian dem kaste levende i en ovn, men dagen efter blev deres lig taget ud af ovnen - helt uskadte. Andre kristne fik dem begravet på et helligt sted og opførte et kapel på stedet. Denne legende afvises dog af den romerskkatolske kirke som  "fuldstændig usand".

Referencer i moderne tid 

Han er tæt forbundet med jagt på grund af omstændighederne ved hans omvendelse. Derudover er han helgen for Madrid i Spanien, og den caribiske ø Sint Eustatius er opkaldt efter ham. Han æres desuden så forskellige steder som County Kildare i Irland, landsbyen Mittatharkulam i Tirunelveli-distriktet i Sydindien, Tocco da Casauria i Abruzzo i det centrale Italien – alle tre steder er der kirker tilegnet Eustacius.

Endvidere indeholder bomærket for bitteren Jägermeister nogle af hans kendetegn i form af korset mellem hjortetakkerne.

Referencer 

Kristne martyrer
Helgener fra Italien
Bulgariens Nationale Radio

Bulgariens Nationale Radio (, Bâlgarsko natsionalno radio, forkortet til БНР, BNR) er Bulgariens nationale radioorganisation. Den driver to nationale og syv regionale kanaler samt en international tjeneste – Radio Bulgarien – som sender på 11 sprog.

Radiostationer
Medievirksomheder fra Bulgarien
Medlemmer af European Broadcasting Union
Etableret i 1935
Bulgariens Nationale Television

Bulgariens Nationale Television (, Bulgarska Natsionalna televiziya) eller BNT (БНТ) er en public service-tv-station i Bulgarien. Virksomheden blev grundlagt i 1959 og begyndte at sende den 26. december samme år. Den begyndte at sende i farver i 1970. BNT's hovedkvarter ligger i Sofia, Bulgarien.

Tv-stationer
Medlemmer af European Broadcasting Union
Medievirksomheder fra Bulgarien
Etableret i 1959
Public service-medier
Kroatisk Radio Television

Kroatisk Radio Television (kroatisk:Hrvatska radiotelevizija, forkortet HRT) er en kroatisk public service selskab. Der driver flere radio- og tv-kanaler over en indenlandsk sendenet samt satellit. I 2011 var mere end 80% af HRT omsætning kom fra broadcast brugerbetaling med hver husstand i Kroatien forpligtet til at betale 79 HRK (~ € 10) om måneden for et enkelt fjernsyn, mens resten udgøres af reklamer ( som er begrænset ved lov)

Kilder 

Virksomheder fra Kroatien
Tv-stationer
Public service-medier
Tennis under sommer-OL 2016 (herresingle)

Mændenes single i tennis under sommer-OL 2016 i Rio de Janeiro på Olympic Tennis Centre i perioden 6.–14. august 2016.

Program

Eksterne links
 Men's Singles Drawsheet 
 Olympic Tennis Event 
 Entry List 

Herresingle
Tidal

TIDAL er en online musikstreamingtjeneste, hvor folk kan streame musik og musikvideoer mod en månedlig betaling. De har over 58 millioner sange og 240.000 musikvideoer, som er tilgængelige for deres mere end 3 millioner globale brugere.

Historie 

TIDAL blev grundlagt i 2014 af den svenske/norske virksomhed Aspiro under navnet Wimp. Først var tjenesten kun tilgængelig i Storbritannien, USA og Canada, men blev i 2015 udvidet til 5 yderligere europæiske lande: Irland, Finland, Holland, Belgien og Luxembourg. I dag er det tilgængeligt i mere end 40 lande.

I januar 2015 blev Aspiro opkøbt af Project Panther Ltd. (som er ejet af Jay Z) for 56 millioner dollars. Han relancerede tjenesten og omdøbte den til TIDAL.

TIDAL kunne dog rapportere et underskud på 84 mio. svenske kroner i 2015, og Jay Z ønskede derfor allerede at sælge TIDAL efter blot 7 måneder som ejer. I juli 2016 var der rygter om, at Apple Music skulle være i forhandlinger med Jay Z om et muligt opkøb af TIDAL. Disse forhandlinger førte dog ikke til noget, og det er derfor stadig Jay Z der den dag i dag er ejer af tjenesten.

Referencer 

Onlinetjenester
Han's fire kommanderier

Han's fire kommanderier (hangul: , hanja: ) var fire administrative enheder, som blev etableret af kejser Wu (Han-dynastiet) i begyndelsen af 100-tallet f.Kr. efter hans erobring af Wiman Joseon. 

Kommanderierne var geografisk beliggende i det, som i dag er den nordlige del af Koreahalvøen og dele af Liaodonghalvøen. Kommanderierne blev etablerede for at kontrollere befolkningen i de nyerobrede områder så langt sydpå som Han-floden med et kerneområde ved Lelang nær dagens P'yongyang, som tidligere havde været en del af Gojoseon, det koreanske kongedømme, som gik under i 108 f.Kr..

Den eksakte geografiske beliggenhed for andre end Lelang-kommanderiet er uklar.

Den kinesiske tilstedeværelse varede i 400 år. Eftersom Lelang var det administrative center, byggede kineserne det som i realiteten var en kinesisk by, hvor guvernøren, embedsmændene og handelsmændene samt kinesiske kolonister levede.

Administrationen havde betydelig påvirkningskraft på livet for lokalbefolkningen og bidrog til at undergrave Gojoseon-samfundet. Et senere kongedømme, Goguryeo, erobret langsomt men sikkert kommanderierne og lod dem indlemme i sit eget territorium. Det var Jin-dynastiet, som arvede Lelang-kommanderiet men mistede kontrollen over sine østligste områder efter oprør og invasion i begyndelsen af 300-tallet. Goguryeo benyttede muligheden og gjorde en ende på Kinas herredømme på Koreahalvøen ved at erobre Lelang i 313.

De fire kommanderier
Lelang-kommanderiet (hangul:  낙랑군, hanja:  樂浪郡), 108 f.Kr.-313 25 præfekturer, 62 812 husholdninger, 406.748 indbyggere.
Lintun-kommanderiet ( 임둔군,  臨屯郡), 108 f.Kr.-82 f.Kr.
Xuantu-kommanderiet ( 현도군,  玄菟郡), 107 f.Kr.-302 3 præfekturer, 45.006 husholdninger, 221.845 indbyggere.
Zhenfan-kommanderiet ( 진번군,  真番郡), 107 f.Kr.-82 f.Kr.

Et kommanderi, som blev udskilt fra Lelang-kommanderiet i 200-tallet, var Daifang-kommanderiet ( 대방군,  帶方郡), 204-313.

Andre beskrivelser gives i Tongdian, Sanguo Zhi, Hou Hanshu.

Noter

Koreas historie
Pars petrosa

Pars petrosa på tindingebenet er pyramideformet og klemt ind i bunden af kraniet mellem kilebenet og nakkebenet. Direkte medialt, fremad og en smule opad, danner det en base, et apex, tre overflader og tre vinkler, og huser i sit indre, det indre øres komponenter. Pars petrosa en blandt kraniets mest basale elementer, og danner en del af endocranium. Pars petrosa kommer fra det latinske ord petrosus, der betyder "sten-agtig, hård". Det er en af de knogler i kroppen med den højeste densitet.

Referencer 

Skelet
Kharlamov-divisionen

Kharlamov-divisionen (russisk: Дивизион Харламова, tr. Divizion Kharlamova) er en af den Kontinentale Hockey-Ligas fire divisioner. Divisionen tilhører ligaens Øst-konference og består af syv hold fra det vestlige og centrale Rusland. Divisionen blev dannet i 2008 samtidig med oprettelsen af KHL og har siden 2009 været en del af Øst-konferencen.

Kharlamov-divisionen består i sæsonen 2017-18 af følgende hold.

Divisionen er opkaldt efter den tidligere sovjetiske landsholdsspiller Valerij Kharlamov, der fortrinsvis i 1970'erne vandt otte VM-guld og to OL-guld med Sovjetunionens ishockeylandshold, og som i 2005 blev valgt ind i Hockey Hall of Fame.

Hold 

Sammensætningen af holdene i Kharlamov-divisionen har gennem sæsonerne ændret sig flere gange. I nedenstående tabel er de sæsoner, hvor de enkelte hold har været en del af Kharlamov-divisionen, markeret med blåt.

Divisionsvindere

Vindere af Gagarin-pokalen 

Pr. 2016 har hold fra Kharlamov-divisionen to gange formået at vinde Gagarin-pokalen.

Kilder 
 KHL

Noter 

KHL
Etableret i 2008
Dmitrij Ivanovitj

Dmitrij Ivanovitj eller Tsarevitj Dmitrij (, ; født 19. oktober 1582 i Moskva, død 15. maj 1591 i Uglits), også kendt som Dmitrij af Uglits (, ) eller Dmitrij i Moskva (, ) var en russisk tsarevitj berømt efterlignet af en række hyklere efter faders Ivan den grusommes død.

Se også 
 Falske Dmitrij
 Falske Dmitrij II

Eksterne henvisninger 

Personer i 1500-tallet
Personer der er blevet myrdet
Rurik-slægten
Tjernysjov-divisionen

Tjernysjov-divisionen (russisk: Дивизион Чернышёва, tr. Divizion Tjernysjova) er en af den Kontinentale Hockey-Ligas fire divisioner. Divisionen tilhører ligaens Øst-konference og består af otte hold:
 seks hold fra østlige og centrale Rusland.
 et hold fra Kasakhstan.
 et hold fra Folkerepublikken Kina.
Divisionen blev dannet i 2008 samtidig med oprettelsen af KHL og har siden 2009 været en del af Øst-konferencen.

Tjernysjov-divisionen består i sæsonen 2017-18 af følgende hold.

Divisionen er opkaldt efter den tidligere sovjetiske spiller og træner Arkadij Tjernysjov, der var landstræner for Sovjetunionen i 1948-72, og som i den periode vandt 11 VM-guld og fire OL-guld, og som i 1999 blev valgt ind i IIHF Hall of Fame.

Hold 

Sammensætningen af holdene i Tjernysjov-divisionen har gennem sæsonerne ændret sig flere gange. I nedenstående tabel er de sæsoner, hvor de enkelte hold har været en del af Tjernysjov-divisionen, markeret med grønt.

Divisionsvindere

Vindere af Gagarin-pokalen 

Pr. 2016 har hold fra Tjernysjov-divisionen to gange formået at vinde Gagarin-pokalen.

Kilder 
 KHL

Noter 

KHL
Etableret i 2008
Agri Kirke

Agri Kirke er en middelalderkirke fra 1200-tallet med hvælvinger fra 1300-tallet. Kirken ligger 100 meter over havets overflade, i udkanten af Mols Bjerge.

Før våbenhuset blev taget i brug, var indgangen til kirke igennem tårnet. et sengotisk tårn med svajet blytækket pyramidetag. Skibet har tre krydshvælv og koret et, dette giver kirkerummet en særlig fin akustik. Døbefonten er romansk med tovstav på kanten. Prædikestolen er skåret af en lokal, Peder Iensøn, i 1869, og har samme snoede søjler som epitafiet i modsatte side af skibet.

Galleri

Kilde 
 Folder fra fra kirken.

Eksterne henvisninger 
 Agri Kirke hos KortTilKirken.dk

Kirker i Randers Amt
Kirker i Århus Stift
Kirker i Syddjurs Kommune
Team Coop-Hitec Products

Team Coop–Hitec Products (UCI Kode: HPU) er et professionelt cykelhold for kvinder, baseret i Norge, der deltager i elitekonkurrencer i landevejscykling.

Det er sponsoreret af Hitec Products, Et norskejet selskab med hovedkontor i Stavanger.

Holdet

2023

Sejre

Referencer 

Cykelhold fra Norge
Flemming Jerk

Flemming Oluf Jerk (født juli, 1937) er historiker, forfatter og tidligere aftenskoleleder.

Jerk har udgivet en række bøger om danske herregårde. Han er bosat i Charlottenlund. 

Faglitterære forfattere fra Danmark
Historikere fra Danmark
Zemskij sobor

Zemskij sobor (, ) var den første russiske parlamentariske forsamling, svarende til en stænderforsamling, i 1500- og 1600-tallet. Zemskij sobor kunne indkaldes af zaren, patriarkerne eller bojardumaen.

Ud over zaren deltog følgende i zemskij sobor:
 Adel og højere bureaukrati, herunder bojardumaen.
 Den hellige Sobor af højere ortodokse præster.
 Repræsentanter for handlende og byens borgere (tredje stand).

Den første zemskij sobor blev afholdt af zar Ivan den Grusomme i 1549. Den sidste afholdtes i 1684.

Russiske myndigheder
Rusland i 1500-tallet
Rusland i 1600-tallet
Huaynaputina

Huaynaputina () er en stratovulkan, der ligger i det vulkanske højland i det sydlige Peru. Vulkanen kan ikke identificeres som en selvstædig bjerg, men som et kæmpe vulkankrater. Vulkanen har produceret andesite og dacite med højt kaliumindhold. Den 19. februar 1600 eksploderede Huaynaputina i en kolossal eksplosion (6 på VEI-skalaen), der er den største vulkanske eksplosion i Sydamerika i historisk tid. Eruption forsatte med en række begivenheder indtil marts samme år. En skildring af begivenhederne er fortalt i Fray Antonio Vazquez de Espinosas Compendio y Descripción de las Indias, der er oversat til engelsk som Kompendium og beskrivelse af Vestindien i 1942.

Effekter i regionen 
Da Huaynaputina eksploderede produceredes omkring 30 kubikkilometer aske og den pyroklastisk vulkanudbrud nåede 13 km mod øst og sydøst. Udbruddet ødelagde flere bosættelser og nåede Stillehavet 120 km væk. Udbruddet startede med en plinisk røgfane, der strakte sig ind i stratosfæren og aske nedfaldet og de medfølgende jordskælv forårsagede store ødelæggelser i storbyer som Arequipa (70 km mod vest) og Moquegua.

Globale effekter

Rusland 
Eksplosion havde effekt på klimaet på den nordlige halvkugle, 1601 var det koldeste år i sekshundrede år, hvilket førte til hungersnød i Rusland, den russiske hungersnød 1601-1603.

Grønland 
På Grønland er der fundet svovelsyreindhold iskernerne som var højere end efter Krakatau-udbrudet i 1883.

Referencer

Eksterne henvisninger 
 Science News om den russiske hungersnød , hentet 12. november 2016 
 Huaynaputina-usbruddet i 1600 havde globale effekter 

Vulkaner i Peru
Begivenheder i 1600
Crina Pintea

Crina Elena Pintea (født 3. april 1990 i Podu Turculai) er en rumænsk håndboldspiller, der spiller for CSM Bucuresti og Rumæniens kvindehåndboldlandshold.

Internationale resultater 

 EHF Cup
 Finalist: 2012
 Semifinalist: 2013

Referencer

Eksterne henvisninger 

Håndboldspillere fra Rumænien